Η πρώτη εικόνα για το αποτέλεσμα των εκλογών όπως διαφαίνεται από το κοινό Exit Poll βρίσκει τη Νέα Δημοκρατία να προηγείται με 12 ποσοστιαίες μονάδες έναντι του ΣΥΡΙΖΑ.

Το κόμμα του Κυριάκου Μητσοτάκη συγκεντρώνει ποσοστό από 38% έως 42%, ενώ το αντίστοιχο ποσοστό του ΣΥΡΙΖΑ κυμαίνεται από 26,5 έως 30,5.

Στην 3η θέση το είναι το Κίνημα Αλλαγής της Φώφης Γεννηματά, το ποσοστό του οποίου κυμαίνεται από 6% έως 8%, ενώ κοντράρεται με το ΚΚΕ, το οποίο φαίνεται να συγκεντρώνει από 5% έως 7%.

Το ποσοστό της Χρυσής Αυγής αναμένεται να κυμανθεί από το 2,8% έως το 4,8%.

Το Μέρα25 του Γιάνη Βαρουφάκη συγκεντρώνει ποσοστό από 3 έως 5% ενώ η Ελληνική Λύση του Κυριάκου Βελόπουλου υπολογίζεται από 2,5% έως 4,5%.

Εκτός Βουλής φαίνεται ότι μένει η Ένωση Κεντρώων του Βασίλη Λεβέντη η οποία κυμαίνεται από το 1-2%, ενώ το Exit Poll δίνει τα ίδια ποσοστά και για την Πλεύση Ελευθερίας της Ζωής Κωνσταντοπούλου.

Τα άλλα κόμματα αναμένεται να κυμανθούν από το 3,2% έως το 5,2%.

Σύμφωνα με τα ποσοστά, οι έδρες που αναμένεται να πάρει η Νέα Δημοκρατία στη Βουλή θα κυμανθούν από 155 έως 167. Αντίστοιχα, οι έδρες που αναμένεται να πάρει ο ΣΥΡΙΖΑ, από 77-82, το Κίνημα Αλλαγής από 19 -22, το ΚΚΕ από 16 – 19, η Χρυσή Αυγή από 0 – 13, το Μέρα 25 από 8 – 14 και η Ελληνική Λύση από 0-13.

Αναλυτικά

ΣΥΡΙΖΑ: 26,5% – 30,5%

ΝΔ: 38% – 42%

ΚΙΝΑΛ: 6% – 8%

ΚΚΕ: 5% – 7%

Χ.Α: 2,8% – 4,8%

Ελληνική Λύση: 2,5% – 4,5%

Μέρα25: 3% – 5%

Ένωση Κεντρώων 1% – 2%

Πλεύση Ελευθερίας 1% – 2%

Άλλα κόμματα: 3,2% – 5,2%

Αναλυτικά η εκτίμηση εδρών:

ΝΔ: 155-167

ΣΥΡΙΖΑ: 77-82

ΚΙΝΑΛ: 19-22

ΚΚΕ: 16-19

Χ.Α: 0-13

ΕΛ.ΛΥΣΗ: 0-13

ΜΕΡΑ25: 8-14